हॉस्टल की तीसरी मंजिल पर बनी मैस के सिलेंडर में लगी आग, 30 स्टूडेंट की जान सांसत में पड़ी
कोटा | केशवपुरा-महावीरनगर रोड स्थित एक हॉस्टल की तीसरी मंजिल पर बने मैस के सिलेंडर में आग लगने से अफरा-तफरी मच गई। वहां रहे रहे 30 स्टूडेंट की जान सांसत में गई। उधर से गुजर रहे समाजसेवी मुकेश विजय उनके साथी सुनील पोखरा ने बच्चों को निकाला और दुकानें भी बंद कराई।
विजय ने बताया कि वे केशवपुरा की तरफ जा रहे थे, इसी दौरान हॉस्टल श्रीकृष्णम से एक महिला दो बच्चों के साथ भागती हुई दिखाई दी। गाड़ी रोककर उससे पूछा तो उसने बताया कि ऊपर सिलेंडर में आग गई है। उन्होंने तुरंत हॉस्टल से बच्चों को बाहर निकाला। नीचे की सभी दुकानें बंद कराई। सीएफओ राकेश व्यास को इसकी सूचना दी। एक दमकल मौके पर पहुंची तब तक आग काफी बुझ चुकी थी। दमकलकर्मियों ने उस पर पानी डाला और हालात काबू में किए। सीएफओ ने बताया कि अाग और ब्लास्ट की सूचना मिली थी। बड़े हादसे की आशंका के चलते पांच दमकल लेकर पहुंचे थे। मैस में अाग बुझाने के उपकरण नहीं मिले हैं। इसकी रिपोर्ट अधिकारियों को दी जाएगी। मैस पर कार्रवाई की जाएगी।
हॉस्टल के मैस में आग लगने की सूचना पर पहुंचे दमकल कर्मी।
hin_Deva hin_Deva hin_Deva hin_Deva